b'\n_START_ARTICLE_\nRadiotelevizija Republike Srpske\n_START_SECTION_\nPovijest\n_START_PARAGRAPH_\nTelevizija Republike Srpske je po\xc4\x8dela s radom 19. travnja 1992. godine kada je emitiran prvi Dnevnik iz banjalu\xc4\x8dkog studija. "Kanal S" iz tada\xc5\xa1njeg Srpskog Sarajeva po\xc4\x8dinje s emitiranjem programa 6. svibnja 1992. godine kada je emitiran prvi Dnevnik iz srpskosarajevskog studija, sve do 31. prosinca 1993. godine kada je uspostavljen zajedni\xc4\x8dki sustav prijenosa i emitiranja programa pod nazivom "Srpska radio-televizija". Naziv Srpska radio-televizija (SRT) ostaje u upotrebi sve do 1999. godine, nakon \xc4\x8dega RTRS dobiva dana\xc5\xa1nji naziv, JP Radio Televizija Republike Srpske. Slu\xc5\xbebeno je osnovano kao javni servis Odlukom Narodne skup\xc5\xa1tine Republike Srpske 30. prosinca 1993. godine sa sjedi\xc5\xa1tem u Banjoj Luci. Osniva\xc4\x8d Radio televizije Republike Srpske je Republika Srpska. Prvi glavni urednik RTRS je bio Ilija Guzina.'